wickkiey/tamil-wikipedia-chunked huggingface dataset:
# நிதியியல்

## தனிநபர் நிதியியல்

தனிநபர் நிதியியல் பின்வரும் கேள்விகளில் இருந்து எழுப்பப்படுகிறது:  
- ஒரு தனிநபர் (அல்லது ஒரு குடும்பத்திற்கு) எவ்வளவு பணம் அவசியப்படும், எப்போது அவசியப்படும்?
- இந்த பணம் எங்கிருந்து வரும், எவ்வாறு வரும்?
- எதிர்பாராத தனிநபர் நிகழ்வுகள் மற்றும் புற பொருளாதாரத்திலான நிகழ்வுகளில் இருந்து மக்கள் எவ்வாறு தங்களை பாதுகாத்துக் கொள்ள முடியும்?
- குடும்ப சொத்துகள் சிறந்த வகையில் எவ்வாறு தலைமுறைகளுக்கு மாற்றப்பட முடியும் (சட்டப்பூர்வ உயில் மற்றும் மரபு வழியாய்)?
- வரிக் கொள்கை (வரி மானியங்கள் அல்லது அபராதங்கள்) எவ்வாறு தனிநபர் நிதி முடிவுகளை பாதிக்கிறது?
- ஒரு தனிநபரின் நிதி நிலைமையை கடன் (கிரெடிட்) எவ்வாறு பாதிக்கிறது?
- பொருளாதார ஸ்திரமற்ற ஒரு சூழலில் பாதுகாப்பான நிதி எதிர்காலத்திற்கு ஒருவர் எவ்வாறு திட்டமிடலாம்?  
தனிநபர் நிதி முடிவுகள், கல்விக்கு செலவளிப்பது, நில முதலீடு மற்றும் மகிழுந்துகள் போன்ற நீண்ட கால பயன்பாட்டுப் பொருட்களுக்கு நிதியாதாரம், சுகாதார காப்பீடு மற்றும் சொத்து காப்பீடு போன்ற காப்பீடுகளை வாங்குவது, ஓய்வுகாலத்திற்காக முதலீடு செய்வது மற்றும் சேமிப்பது ஆகியவை அடங்கியதாய் இருக்கும்.  
வங்கிக் கடனுக்கு அல்லது பிற கடன்பாடுகளுக்கு பணம் செலுத்துவதையும் தனிநபர் நிதியியல் முடிவுகள் அடக்கியிருக்கலாம்.
# நிதியியல்

## பெருநிறுவன நிதியியல்

நிர்வாக அல்லது பெருநிறுவன நிதியியல் என்பது ஒரு பெருநிறுவனத்தின் நடவடிக்கைகளுக்கு நிதி வழங்கும் பணியாகும். சிறு வணிகத்தில், இது சிறு மற்றும் குறு நிறுவன நிதியியல் என்று குறிப்பிடப்படுகிறது.  
நீண்ட கால நிதிகள் உரிமையாளர் பங்குகள் மற்றும் நீண்டகால கடன் ஆகியவற்றின் மூலம் வழங்கப்படுகின்றன. இவற்றுக்கிடையிலான சமநிலை தான் நிறுவனத்தின் மூலதனக் கட்டமைப்பை உருவாக்குகிறது. குறைந்த கால நிதியாதாரம் அல்லது செயல்பாட்டு மூலதனம் பெரும்பாலும் வங்கிகள் கடன் மூலம் வழங்கப்படுகின்றன.  
நிதி சம்பந்தமான மற்றொரு வணிக முடிவு முதலீடு அல்லது நிதிய மேலாண்மை குறித்ததாகும். ஒரு முதலீடு என்பது ஒரு சொத்தினை அதன் மதிப்பு அப்படியே இருக்கும் அல்லது அதிகரிக்கும் என்கிற நம்பிக்கையில் கையகப்படுத்துவது ஆகும். முதலீட்டு மேலாண்மையில், ஒரு துறையைத் தெரிவு செய்யும் போது, ஒருவர் *என்ன* , *எவ்வளவு* மற்றும் *எப்போது* முதலீடு செய்ய வேண்டும் என்பதை முடிவு செய்ய வேண்டும். இதனைச் செய்ய, ஒரு நிறுவனம் செய்ய வேண்டியவை:  
- பொருத்தமான நோக்கங்கள் மற்றும் தடைகளை அடையாளம் காண வேண்டும்.
- பொருத்தமான உத்தியை அடையாளம் காண வேண்டும்.
- முதலீட்டுத் தெரிவின் செயல்பாட்டை அளவிட வேண்டும்.  
நிதி மேலாண்மை கணக்கியல் செயல்பாட்டின் பிரதி ஆகும். ஆயினும், நிதி கணக்கியல் என்பது நிதி வரலாற்று தகவல்களை தெரிவிப்பது குறித்து தான் அதிக கவலை கொள்கிறது. நிதி முடிவு என்பது நிறுவனத்தின் வருங்காலத்தை நோக்கி செலுத்தப்படுகிறது.
# நிதியியல்

## பெருநிறுவன நிதியியல்

### மூலதனம்

நிதியியல் அர்த்தத்தில், மூலதனம் என்பது பொருட்கள் உற்பத்தி செய்ய அல்லது சேவை வழங்குவதற்கு தேவையான நிதியாதாரத்தை வணிகத்திற்கு அளிக்கும் பணமாகும்.
# நிதியியல்

## பெருநிறுவன நிதியியல்

### நிதிநிலை அறிக்கை ஏன் உருவாக்க வேண்டும்

நிதிநிலை அறிக்கை என்பது வணிகத்தின் திட்டத்தை ஆவணப்படுத்தும் ஒரு ஆவணமாகும். வணிகத்தின் நோக்கம், அமைத்த இலக்குகள், நிதி முடிவுகள், விற்பனை இலக்கு, அதற்காகும் செலவு, வளர்ச்சி, திட்டமிட்ட விற்பனையை சாதிக்க அவசியப்படும் முதலீடு, மற்றும் முதலீட்டுக்கு அவசியமான நிதி ஆதாரம் ஆகிய விவரங்களை இது அடக்கியிருக்கும்.
அத்துடன் நிதிநிலை அறிக்கை நீண்ட காலத்திற்கானதாக அல்லது குறுகிய காலத்திற்கானதாக இருக்கலாம். நீண்ட காலத்திற்கான நிதிநிலை அறிக்கைகள் 5-10௦ ஆண்டுகள் வரை கால விரிவு கொண்டிருக்கும். இவை நிறுவனத்திற்கு ஒரு தொலைநோக்கு பார்வையை அளிக்கும்; குறுகிய கால நிதிநிலை அறிக்கை என்பது ஒரு குறிப்பிட்ட வருடத்தில் கட்டுப்பாடு மற்றும் செயல்பாட்டை வரைவதற்கு உருவாக்கப்படும் நிதிநிலை அறிக்கை ஆகும்.
# நிதியியல்

## பெருநிறுவன நிதியியல்

### நிதிநிலை அறிக்கை ஏன் உருவாக்க வேண்டும்

#### மூலதன நிதிநிலை அறிக்கை

ஆலோசிக்கப்படும் நிலையான சொத்து அவசியங்கள் குறித்தும் செலவினங்கள் எவ்வாறு நிதியாதாரம் பெறும் என்பது குறித்தும் இது அக்கறையுறுகிறது. மூலதன நிதிநிலை அறிக்கைகள் பெரும்பாலும் வருடந்தோறும் சரிசெய்யப்படுகின்றன. அத்துடன் இவை ஒரு நீண்ட கால மூலதன மேம்பாட்டுத் திட்டத்தின் பாகமாக இருக்க வேண்டும்.
# நிதியியல்

## பெருநிறுவன நிதியியல்

### நிதிநிலை அறிக்கை ஏன் உருவாக்க வேண்டும்

#### ரொக்க நிதிநிலை அறிக்கை

ஒரு வணிகத்தின் செயல்பாட்டு மூலதன அவசியங்கள் தொடர்ந்து கவனிக்கப்பட்டு, எல்லா சமயங்களிலும் குறுகிய கால செலவினங்களை சமாளிப்பதற்கு போதுமான நிதி இருப்பது உறுதிசெய்யப்பட வேண்டும்.  
ரொக்க நிதிநிலை அறிக்கை என்பது அடிப்படையாக ரொக்கத்தின் அனைத்து எதிர்பார்ப்பு ஆதாரங்கள் மற்றும் பயன்பாடுகள் குறித்த ஒரு விரிவான திட்டமாகும். ரொக்க நிதிநிலை அறிக்கையில் பின்வரும் ஆறு முக்கிய பிரிவுகள் உள்ளன:  
1. **துவக்க ரொக்க இருப்பு** - கடந்த கால இடைவெளியின் முடிவில் இருந்த ரொக்க கையிருப்பைக் கொண்டிருக்கிறது.
1. **ரொக்க சேகரிப்புகள்** - எதிர்பார்க்கப்பட்ட அனைத்து ரொக்க வரவுகளையும் அடக்கியிருக்கிறது
1. **ரொக்க விநியோகம்** - இந்த கால இடைவெளிக்கான திட்டமிடப்பட்ட அனைத்து ரொக்க வெளிப்பாய்வுகளையும் பட்டியலிடுகிறது. நிதியாதாரப் பிரிவில் தோன்றும் குறுகிய காலக் கடன்களின் மீதான வட்டி செலுத்தங்கள் இதில் சேராது. ரொக்க பாய்வை பாதிக்காத அனைத்து செலவினங்களும் இந்த பட்டியலில் இருந்து விலக்கப்படுகின்றன
1. **ரொக்க உபரி அல்லது பற்றாக்குறை** - ரொக்க தேவையளவு மற்றும் ரொக்க கையிருப்பின் ஒரு செயல்பாடு. மொத்த ரொக்க விநியோகத்துடன் நிறுவனக் கொள்கையின் படி குறைந்தபட்ச ரொக்க கையிருப்பு அவசியத் தொகை அளவையும் கூட்டக் கிடைப்பது ரொக்க தேவையளவு ஆகும். மொத்த கையிருப்பு ரொக்கத்தின் அளவு தேவையளவைக் காட்டிலும் குறைவாய் இருந்தால், ஒரு பற்றாக்குறை நிலவுகிறது.
1. **நிதியாதாரம்** - திட்டமிட்ட கடன்கள் மற்றும் வட்டி உட்பட்ட திருப்பிச் செலுத்தங்களை வெளிப்படுத்துகிறது.
1. **நிறைவு ரொக்க இருப்பு** - திட்டமிட்ட நிறைவு ரொக்க இருப்பு அளவை வெளிப்படுத்துகிறது.
# நிதியியல்

## பெருநிறுவன நிதியியல்

### நடப்பு சொத்துகளின் நிர்வாகம்

#### ரொக்கம்

##### ரொக்கத்தை பராமரிப்பதற்கான காரணங்கள்  
- ரொக்கம் பொதுவாக நிதியியலின் “அரசன்” என்றழைக்கப்படுவதாகும். ஏனெனில் இது மிகவும் எளிதில் புழங்கத்தக்க சொத்தாக இருக்கிறது.
- செலவினங்களுக்கு அளிக்க வைத்திருக்கும் பணத்தை **பரிவர்த்தனை நோக்கம்** குறிப்பிடுகிறது.
- எதிர்பாராத செலவினங்களுக்கு அளிக்க வைத்திருக்கும் பணத்தை **முன்எச்சரிக்கை நோக்கம்** குறிப்பிடுகிறது.
- திடீரென எழும் வாய்ப்புகளின் அனுகூலத்தை கையகப்படுத்த தனியாக எடுத்து வைக்கப்பட்டிருக்கும் பணத்தை **ஊக நோக்கம்** குறிப்பிடுகிறது.  
##### போதுமான ரொக்கத்தின் அனுகூலங்கள்  
- நடப்பு கடன்பாடுகளைச் சரிக்கட்ட முடியும்.
- ரொக்க செலுத்தங்களுக்கு ரொக்க தள்ளுபடிகள் கிடைக்கும்.
- உற்பத்தி தொடர்ந்து நடக்கிறது
- கூடுதல் ரொக்கம் குறுகிய கால அடிப்படையில் முதலீடு செய்யப்படலாம்.
- வணிகம் தனது கணக்குகளுக்கு உரிய காலத்தில் தொகை செலுத்த முடிந்து, கடன் பெறுவது எளிதாகிறது.
- புழக்கம்
# நிதியியல்

## பெருநிறுவன நிதியியல்

### நிலையான சொத்துகளின் மேலாண்மை

#### தேய்மானம்

தேய்மானத் தொகை என்பது ஒரு சொத்தின் கொள்முதல் காலத்தில், அதன் பயனுள்ள ஆயுட்கால சமயத்தில் அந்த சொத்துக்கு ஆகும் தேய்மான செலவை கணக்கீடு செய்வதாகும். பொருந்தும் கோட்பாட்டை செயல்படுத்த இது வருடாந்திர அடிப்படையில் கணக்கிடப்படுகிறது.
# நிதியியல்

## பெருநிறுவன நிதியியல்

### நிலையான சொத்துகளின் மேலாண்மை

#### காப்பீடு

காப்பீடு என்பது ஒரு தரப்புக்கு ஏற்படும் இழப்பினை இன்னொரு தரப்பு இழப்பீடு மூலம் ஈடு செய்வதாகும்.  
;காப்பீடற்ற அபாயங்கள்  
- வாராக் கடன்
- நாகரிக மாற்றங்கள்
- கொள்முதல் ஆணைக்கும் பெறுவதற்கும் இடையிலான கால இடைவெளிகள்
- புதிய எந்திரம் அல்லது தொழில்நுட்பம்
- மாறுபட்ட இடங்களில் மாறுபட்ட விலைகள்  
;ஒரு காப்பீடு ஒப்பந்தத்தின் அவசிய அம்சங்கள்  
- காப்பீட்டு நலன்
- பொருள் காப்பீடு செய்தவருக்கு சொந்தமானதாய் இருக்க வேண்டும்.
- ஒருவர் இன்னொருவருக்கு பணம் தர வேண்டிய கடமைப்பாடு இருக்குமானால் அவருக்காக அந்த இன்னொருவர் காப்பீடு எடுக்கலாம்.
- சட்டப்பூர்வமாக காப்பீடு செய்யத்தக்க ஒரு நபர் அல்லது பொருளாக இருக்க வேண்டும்.
- காப்பீடு செய்பவர் காப்பீடு செய்யப்படும் பொருளுக்கு சட்டப்பூர்வமாக உரிமை கொண்டாடுபவராக இருக்க வேண்டும்.
# நிதியியல்

## பகிர்ந்த சேவைகள்

ஒரு ஸ்தாபனத்திற்குள்ளாக நிதி வசதிகளை பகிர்ந்த சேவைகளாக குவிப்பதையும் ஒருங்குபடுத்துவதையும் நோக்கிய ஒரு நடவடிக்கை இப்போது நிகழ்ந்துகொண்டிருக்கிறது. ஏராளமான தனித்தனியான நிதியியல் துறைகளைக் கொண்டிருக்கும் ஒரு ஸ்தாபனம் ஒரே வகை வேலைகளை பல்வேறு இடங்களில் இருந்து மேற்கொள்வதற்குப் பதிலாக மையப்பட்ட வடிவத்தை உருவாக்கலாம்.
# நிதியியல்

## அரசு நிதியியல்

நாடு, மாநிலம், மாநகரம் அல்லது நகர நிதியியல் பொது நிதியியல் என அழைக்கப்படுகிறது. இது பின்வரும் அம்சங்களில் அக்கறை கொள்கிறது:  
- ஒரு பொதுத் துறை ஸ்தாபகத்தின் அவசியப்படும் செலவினத்தை அடையாளம் காணுதல்
- அந்த ஸ்தாபகத்தின் வருவாய்க்கான ஆதாரம்(ங்கள்)
- வரவுசெலவு நிகழ்முறை
- பொதுப் பணித் துறை திட்டங்களுக்கு கடன் வழங்குவது
# நிதியியல்

## நிதியியல் பொருளாதாரம்

நிதியியல் பொருளாதாரம் என்பது, விலைகள், வட்டி விகிதங்கள் மற்றும் பங்குகளின் விலைகள் போன்ற நிதியியல் மாறிகளுக்கு இடையிலான இடையுறவுகளை கற்கும் பொருளாதார பிரிவாகும். இது உண்மையான பொருளாதாரம் சம்பந்தப்பட்ட விஷயங்களுக்கு வேறுபட்டதாகும். நிதியியல் பொருளாதாரத்தில், தூய நிதியியலுக்கு மாறாய், உண்மையான பொருளாதார மாறிகள் நிதியியல் மாறிகளில் ஏற்படுத்தும் பாதிப்புகள் மீது தான் கவனம் குவிக்கப்படுகிறது.  
இக்கல்வி கையாளும் அம்சங்கள்:  
- மதிப்பீடு - ஒரு சொத்தின் நேர்மையான மதிப்பை கண்டறிவது
- சொத்து எவ்வளவு அபாயமானது? (சொத்துக்கு பொருத்தமான தள்ளுபடி விகிதத்தை அடையாளம் காணுதல்)
- என்ன பணப் பாய்வை அது உருவாக்கும்? (பொருத்தமான ரொக்க பாய்வுகளை தள்ளுபடி செய்தல்)
- இதே மாதிரியான சொத்துகளுடன் ஒப்பிடுகையில் சந்தை விலை எவ்வாறிருக்கிறது? (ஒப்பீட்டு மதிப்பீடு)
- ரொக்க பாய்வுகள் வேறு ஏதேனும் சொத்து அல்லது நிகழ்வைச் சார்ந்து இருக்கிறதா?  
- நிதியியல் சந்தைகள் மற்றும் சாதனங்கள்
- பண்டங்கள் - பாடத்தலைப்புகள்
- பங்குகள் - பாடத்தலைப்புகள்
- பத்திரங்கள் - பாடத்தலைப்புகள்
- பண சந்தை சாதனங்கள்- பாடத்தலைப்புகள்  
- நிதியியல் ஸ்தாபனங்கள் மற்றும் கட்டுப்பாடு
# நிதியியல்

## நிதியியல் கணிதம்

நிதியியல் கணிதம் என்பது நிதியியல் சந்தைகள் தொடர்பான செயல்பாட்டு கணிதத்தின் முக்கிய பிரிவாகும். நிதியியல் கணிதம் என்பது கணிதத்தின் கருவிகளை, முக்கியமாக புள்ளியியலின் கருவிகளைக் கொண்டு நிதித் தரவுகளை கற்கும் பிரிவாகும். இத்தகைய தரவுகள் பத்திரங்கள்-பங்குகள் மற்றும் கடன் பத்திரங்கள் போன்றவற்றின் நகர்வுகள் மற்றும் அவற்றின் உறவுகளாய் இருக்கலாம். இன்னொரு பெரிய துணைப்பிரிவு காப்பீடு கணிதமாகும்.
# நிதியியல்

## பரிசோதனை நிதியியல்

பரிசோதனைமுறையாக கவனிப்பதற்கு அவசியமான பல்வேறுபட்ட சந்தை அமைப்புகள் மற்றும் சூழல்களை ஸ்தாபிக்க பரிசோதனை நிதியியல் நோக்கம் கொண்டுள்ளது. அத்துடன்
முகவர்களின் நடத்தை, அதனால் விளையும் வர்த்தக பாய்வுகளின் பண்புகள், தகவல் விரவல் மற்றும் திரட்டல், விலை அமைப்பு வகைமுறைகள், மற்றும் பண வருவாய் செயல்முறைகள் ஆகியவற்றை விஞ்ஞானக் கண் கொண்டு ஆராய அவசியமான உருப்பெருக்கியை இது வழங்குகிறது. எந்த அளவுக்கு நடப்பு நிதியியல் பொருளாதார சித்தாந்தம் பொருத்தமான கணிப்புகளை மேற்கொள்கிறது என்பதை பரிசோதனை நிதியியல் ஆய்வாளர்கள் ஆராய முடியும். வர்த்தக செயற்கைதூண்டல் முறை மேற்கொள்வதன் மூலமோ, அல்லது செயற்கையான போட்டிச் சந்தை போன்ற அமைப்புகளை ஸ்தாபித்து மக்களின் நடத்தையை படிப்பதன் மூலமாகவோ இந்த ஆராய்ச்சியை அவர்கள் தொடரலாம்.
# நிதியியல்

## நடத்தை நிதியியல்

முதலீட்டாளர்கள் அல்லது மேலாளர்களின் உளவியல் எவ்வாறு நிதியியல் முடிவுகளையும் சந்தைகளையும் பாதிக்கிறது என்பதை நடத்தை நிதியியல் ஆராய்கிறது. நிதியியலின் மையமாக ஆகும் வகையில் கடந்த சில தசாப்தங்களில் நடத்தை நிதியியல் வளர்ச்சி கண்டுள்ளது.  
நடத்தை நிதியியல் பின்வருவன போன்ற பாடங்களை உள்ளடக்கியிருக்கும்:  
1. மரபுவழி சித்தாந்தங்களில் இருந்து குறிப்பிடத்தக்க விலக்கங்களை விளங்கப்படுத்தும் அனுபவ ஆய்வுகள்.
1. உளவியல் எவ்வாறு வர்த்தகம் மற்றும் விலைகளை பாதிக்கிறது என்பதைக் காட்டும் மாதிரிகள்
1. இந்த மாதிரிகளின் அடிப்படையிலமைந்த முன்மதிப்பீடு.
1. பரிசோதனை சொத்து சந்தைகள் மீதான ஆய்வுகள் மற்றும் பரிசோதனைகளை முன்கணிக்க மாதிரிகளைப் பயன்படுத்துதல்.  
நடத்தை நிதியியலில் அளவுரீதியான நடத்தை நிதியியல் (குவான்டிடேடிவ் பிஹேவியரல் ஃபைனான்ஸ்) என்று ஒரு வகை இருக்கிறது. இது மதிப்பீட்டுடன் தொடர்புள்ள நடத்தை சாய்வுகளை புரிந்து கொள்ள கணிதரீதியான மற்றும் புள்ளிவிவரரீதியான வழிமுறைகளைப் பயன்படுத்துகிறது. இந்த முயற்சியில் குண்டுஸ் கஜினால்ப் (கணித பேராசிரியர் மற்றும் 2001-2004 காலத்தில் நடத்தை நிதியியலுக்கான சுற்றிதழின் ஆசிரியராய் இருந்தவர்) தலைமையில் வெர்மான் ஸ்மித் (பொருளாதாரத்திற்கு 2002 ஆம் ஆண்டில் நோபல் பரிசு வென்றவர்), டேவிட் போர்டர், டோன் பலேனோவிச், விளாடிமிரா இலிவா, அஹ்மத் துரான் உள்ளிட்டோர் இணைந்து ஒரு பகுதி பணியாற்றியுள்ளனர். ஜெஃப் மதுரா, ரே ஸ்டர்ம் மற்றும் மற்றவர்கள் மேற்கொண்ட ஆய்வுகள் சந்தைகள் மற்றும் பரிவர்த்தனை நிதிகளில் குறிப்பிடத்தக்க நடத்தை விளைவுகளை விளங்கப்படுத்தியுள்ளது.
# நிதியியல்

## தொட்டுணர முடியாத சொத்து நிதியியல்

தொட்டுணர முடியாத சொத்து நிதியியல் என்பது காப்புரிமைகள், வர்த்தக சின்னங்கள், நன்மதிப்பு, மரியாதை போன்ற தொட்டுணர முடியாத சொத்துகளை கையாளும் நிதிப் பிரிவு ஆகும்.
# நிதியியல்

## தொடர்புபட்ட தொழில்முறை கல்வித்தகுதிகள்

நிதியியல் துறைக்கு இட்டுச் செல்லத்தக்க, தொடர்புபட்ட பல நிதியியல் தொழில்முறை கல்வித்தகுதிகள் உள்ளன:  
- **கணக்கியல்** : ** பட்டயக் கணக்காளர்
- **வணிக கல்வித்தகுதிகள்:** முதுகலை வணிக நிர்வாகம் (எம்பிஏ), இளநிலை வணிக மேலாண்மை (பிபிஎம்), முதுநிலை வணிகம் (எம்.காம்.), மேலாண்மை முதுநிலை அறிவியல் பட்டம் (MSM), வணிக நிர்வாகத்தில் முனைவர் பட்டம் (DBA)
- **பொதுமைப்பட்ட நிதியியல் கல்வித்தகுதிகள்:**
- பட்டங்கள்: நிதியியலில் முதுகலைப் பட்டம் (MSF), முதுகலை நிதியியல் பொருளாதாரம், முதுகலை நிதியியல் மேலாளர் (MFM), முதுகலை நிதியியல் நிர்வாகம் (MFA)
- சான்றிதழ்கள்: பட்டய நிதி ஆய்வாளர் (CFA), பட்டய சர்வதேச முதலீட்டு ஆய்வாளர் (CIIA), பட்டய சந்தை ஆய்வாளர் (CMA/FAD) இரட்டை பதவி, பெருநிறுவன நிதியியல் தகுதி (CF)
- **அளவுரீதியான நிதியியல் கல்வித்தகுதிகள்:** நிதிப் பொறியியலில் முதுகலை அறிவியல் பட்டம் (MSFE), அளவுரீதியான நிதியியல் முதுகலை (MQF), முதுகலை கணக்கீட்டு நிதியியல் (MCF), முதுகலை நிதியியல் கணிதம் (MFM)
# நிதியியல்

## கூடுதல் பார்வைக்கு

- 2007-2009 ஆம் ஆண்டுகளின் நிதி நெருக்கடி
- கேரளாவில் பிராந்திய அரசாங்க நிதியியல்
# வார்னர் மீடியா

**வார்னர் மீடியா, எல்எல்சி** என்பது அமெரிக்க நாட்டு பன்னாட்டு மக்கள் ஊடகம் மற்றும் மகிழ்கலை குழும நிறுவனம் ஆகும். இது உலகின் நான்காவது சிறந்த பொழுதுபோக்கு மற்றும் உலகின் நான்காவது பெரிய ஊடக நிறுவனமாகும்.  
இந்த நிறுவனம் முதலில் பெப்ரவரி 10, 1972 இல் இசுடீவ் ரோஸ் என்பவரால் வார்னர் கம்யூனிகேஷன்ஸ் என நிறுவப்பட்டது. பின்னர் டைம்-வார்னர் இன்க். (1990–2001), டைம் வார்னர் என்டர்டெயின்மெண்ட் கம்பெனி, எல்.பி. (1992–2001), ஏஓஎல் டைம் வார்னர் இன்க். (2001–2003) டைம் வார்னர் இன்க். (2003–2018) மற்றும் வார்னர் மீடியா (2019-2022) வரை வெவ்வேறு பெயர்களில் செய்யப்பட்டு ஏப்ரல் 8, 2022 அன்று தனது சேவையை முடித்துக்கொண்டது.  
இந்த நிறுவனம் திரைப்படம், தொலைக்காட்சி, பதிப்பகம், இணையத்தள சேவை மற்றும் தொலைதொடர் செயல்பாடுகளை கொண்டுள்ளது, அதன் சொத்துக்கள் வார்னர்மீடியா ஸ்டுடியோஸ் & நெட்வொர்க்ஸ் டர்னர் ப்ராட்காஸ்டிங், எச்பிஓ மற்றும் சினிமாக்ஸ் மற்றும் வார்னர் புரோஸ். ஆகியவற்றின் பொழுதுபோக்கு சொத்துக்களை உள்ளடக்கியது. இதில் திரைப்படம், அனிமேஷன், தொலைக்காட்சி இஸ்டுடியோக்கள் உள்ளன. அத்துடன் யுனிவர்சல் பிக்சர்ஸ் ஹோம் என்டர்டெயின்மென்ட், டிசி காமிக்ஸ், நியூ லைன் சினிமா போன்ற திரைப்பட விநியோக நிறுவனங்களும் அடங்கும்.  
டிஸ்கவரி இன்க். இன் தலைமை நிர்வாக அதிகாரி டேவிட் ஜாஸ்லாவின் கீழ் வார்னர் புரோஸ். டிஸ்கவரி என்ற புதிய பொது வர்த்தக நிறுவனத்தை உருவாக்க. இந்த ஒப்பந்தம் ஏப்ரல் 8, 2022 அன்று மூடப்பட்டது.
# மனவெழுச்சி நுண்ணறிவு

**மனவெழுச்சி நுண்ணறிவு** (*Emotional Intelligence*) என்பது மனவெழுச்சிகளை உணரும், பயன்படுத்தும், புரிந்துகொள்ளும், நிர்வகிக்கும் மற்றும் கையாளும் திறன் என வரையறுக்கப்படுகிறது. உயர் மனவெழுச்சி நுண்ணறிவு கொண்டவர்கள் தங்கள் சொந்த உணர்ச்சிகளையும் மற்றவர்களின் உணர்ச்சிகளையும் அடையாளம் கண்டு, சிந்தனை மற்றும் நடத்தைக்கு வழிகாட்டுவதற்கு மனவெழுச்சித் தகவலைப் பயன்படுத்துவர். வெவ்வேறு மனவெழுச்சி உணர்வுகளுக்கு இடையில் பகுத்தறிந்து அவற்றை சரியான முறையில் அடையாளமிடவும் மற்றும் சூழலுக்கு ஏற்ப உணர்ச்சிகளை சரிசெய்யவும் கூடியவர்களாக இருப்பர்.  
இந்த சொல் முதன்முதலில் 1964-ஆம் ஆண்டில் தோன்றியிருந்தாலும், 1995 ஆம் ஆண்டு அறிவியல் பத்திரிக்கையாளர் டேனியல் கோல்மேன் எழுதிய மனவெழுச்சி நுண்ணறிவு என்ற புத்தகத்தின் வழியாக இது பிரபலமடைந்தது. கோல்மேன் மனவெழுச்சி நுண்ணறிவு என்பதைத் தலைமைத்துவ செயல்திறனைத் தூண்டும் திறன்கள் மற்றும் பண்புகளின் வரிசையாக வரையறுத்தார். சில ஆராய்ச்சியாளர்கள் மனவெழுச்சி நுண்ணறிவைக் கற்றுக் கொள்ளவும் பலப்படுத்தவும் இயலும் என்று பரிந்துரைக்கின்றனர், மற்றவர்கள் இது ஒரு பிறவிப் பண்பு என்று கூறுகின்றனர்.  
மனவெழுச்சி நுண்ணறிவினை அளவிட பல்வேறு மாதிரிகள் உருவாக்கப்பட்டுள்ளன. 1987 ஆம் ஆண்டில், கெய்த் பீஸ்லி ஒரு கட்டுரையில் மனவெழுச்சி நுண்ணறிவு ஈவு (EQ) என்ற வார்த்தையைப் பயன்படுத்தினார், இது நுண்ணறிவு ஈவு (IQ) என்ற சொல்லின் அடியொற்றி பெயரிடப்பட்டது. 2001 ஆம் ஆண்டில் கான்ஸ்டான்டினோஸ் வி. பெட்ரைட்ஸால் உருவாக்கப்பட்ட பண்பு மாதிரியானது, நடத்தை இயல்புகள் மற்றும் உணரப்பட்ட திறன்களின் சுய அறிக்கையிடலில் கவனம் செலுத்துகிறது.  
திறன் மாதிரி, (மேயெரெட்., 2023) மனவெழுச்சிசார் தகவலைச் செயலாக்குவதற்கும், சமூகச் சூழலுக்குத் தகுந்தவாறு அதைப் பயன்படுத்துவதற்கும் தனிநபரின் திறனை மையமாகக் கொண்டுள்ளது. கோல்மேனின் அசல் மாதிரியானது இப்போது ஒரு கலப்பு மாதிரியாகக் கருதப்படலாம், இது திறன் சார் மனவெழுச்சி நுண்ணறிவு மற்றும் நடத்தை சார் மனவெழுச்சி நுண்ணறிவு என தனித்தனியாக வடிவமைக்கப்பட்டது.  
சமீபத்திய ஆராய்ச்சி ஒன்று மனவெழுச்சியின் அங்கீகாரத்தில் கவனம் செலுத்துகிறது, இது காட்சி மற்றும் செவிவழி சொற்களற்ற குறிப்புகளின் உற்றுநோக்கல்களின் அடிப்படையில் மனவெழுச்சி நிலைகளின் பண்புகளைக் குறிக்கிறது. கூடுதலாக, நரம்பியல் ஆய்வுகள் மனவெழுச்சி நுண்ணறிவின் நரம்பியல்சார் வழிமுறைகளை வகைப்படுத்த முயன்றன.
# மனவெழுச்சி நுண்ணறிவு

## வரலாறு

1950களில் ஆபிரகாம் மாஸ்லோவால் மனவெழுச்சியின் வலிமை பற்றிய கருத்து அறிமுகப்படுத்தப்பட்டது. "மனவெழுச்சி நுண்ணறிவு" என்ற சொல் முதன்முதலில் 1964 ஆம் ஆண்டு மைக்கேல் பெல்டோக்கின் கட்டுரையிலும்,1966 ஆம் ஆண்டு பி. லியூனர் எழுதிய மனவெழுச்சி நுண்ணறிவு மற்றும் விடுதலை என்ற தலைப்பில் குழந்தை உளவியல் மற்றும் குழந்தை மனநல மருத்துவத்தின் உளவியல் சிகிச்சை என்ற இதழில் வெளிவந்தது.  
1983 ஆம் ஆண்டில், ஹோவர்ட் கார்ட்னரின் *ஃபிரேம்ஸ் ஆஃப் மைண்ட்: தி தியரி ஆஃப் மல்டிபிள் இன்டலிஜென்ஸ்*, நுண்ணறிவு ஈவு போன்ற பாரம்பரிய நுண்ணறிவு, அறிவாற்றல் திறனை முழுமையாக விளக்கத் தவறிவிட்டது என்ற கருத்தை அறிமுகப்படுத்தியது. பல்வகை நுண்ணறிவு (மற்ற நபர்களின் நோக்கங்கள், உந்துதல்கள் மற்றும் விருப்பங்களைப் புரிந்து கொள்ளும் திறன்) மற்றும் தனியரிடை நுண்ணறிவு (தன்னைப் புரிந்துகொள்ளும் திறன், ஒருவரின் உணர்வுகள், அச்சங்கள் மற்றும் உந்துதல்களைப் பாராட்டுதல்) ஆகிய இரண்டையும் உள்ளடக்கிய பல நுண்ணறிவுகளின் கருத்தியலை அவர் அறிமுகப்படுத்தினார்.
# பஞ்சாப் பகுதி

**பஞ்சாப்** (பஞ்சாபி: ਪੰਜਾਬ, panj-āb, "ஐந்து ஆறுகள்") பாகிஸ்தானின் பஞ்சாப் மாகாணம் மற்றும் இந்தியாவின் பஞ்சாப், இமாச்சல் பிரதேசம், சண்டிகர், தில்லி ஆகிய பகுதிகளையும் உள்ளடக்கிய ஒரு புவியியல் பகுதி. சிந்து ஆற்றின் கிளை ஆறுகளான ஜீலம், செனாப், ராவி, சத்லஜ், மற்றும் பியாஸ் ஆகிய “ஐந்து நதிகள்” பாய்வதால் இப்பகுதி பஞ்சாப் என்று அழைக்கப்படுகிறது. ஜீலம் தான் இவற்றில் மிகப் பெரியது. பஞ்சாப் ஒரு நெடிய வரலாற்றையும் செறிந்த பண்பாட்டு மரபையும் கொண்டுள்ளது. பஞ்சாப் மக்கள் பஞ்சாபிகளென அழைக்கப்படுகின்றனர், அவர்களது மொழி பஞ்சாபி. பஞ்சாப் பிராந்தியத்தில் முக்கிய மதங்களாக இஸ்லாம், சீக்கியம் மற்றும் இந்து மதம் உள்ளன.  
மகா பஞ்சாப் என்று இப்போது அறியப்படும் பகுதி ஒரு காலத்தில் மேற்கு பாகிஸ்தான் மற்றும் வடமேற்கு இந்தியாவின் பரந்த பிராந்தியங்களை அடக்கியதாய் இருந்தது. பஞ்சாபின் பகுதியின் 58% பாகிஸ்தானிலும் மீதமுள்ள 42% இந்திய குடியரசிலும் உள்ளது. இந்தோ-ஆரிய மொழி பேசும் மக்களால் நிரம்பியிருக்கும் இந்தப் பகுதியில் பல்வேறு மத மற்றும் இன மக்கள் வசிக்கின்றனர், இவர்களில் சீக்கியர்கள், சமணர்கள், புத்த மதத்தினர், கிரேக்கர்கள், பெர்சியர்கள், அரபு நாட்டினர், துருக்கியர்கள், முகலாயர்கள், ஆப்கானியர்கள், பலோசிகள், இந்துக்கள் மற்றும் பிரிட்டிஷார் அடக்கம். 1947 ஆம் ஆண்டில், பிரித்தானியாவின் இந்தியப் பேரரசுவிலிருந்து விடுதலை பெற்ற இந்தியா-பாகிஸ்தான் நாடுகளிடையே பஞ்சாப் பிரிவினை செய்யப்பட்டது. பஞ்சாபின் ஐந்து ஆறுகளுள் நான்கு பாகிஸ்தானுக்கும் எஞ்சிய ஒரு நதி இந்தியாவிற்கும் ஒதுக்கப்பட்டன.  
பஞ்சாபின் பாகிஸ்தான் பகுதியான மேற்கு பஞ்சாப் 205,344 சதுர கிலோமீட்டர் பரப்பளவு கொண்டுள்ளது. வட-மேற்கு எல்லை மாகாணத்தின் ஹசரா பிராந்தியம், இஸ்லாமாபாத், மற்றும் ஆசாத் காஷ்மீர் ஆகியவற்றை உள்ளடக்கியுள்ளது. இந்தியக் குடியரசின் பஞ்சாப் பகுதி பஞ்சாப், அரியானா, இமாச்சலப் பிரதேசம் மற்றும் டெல்லி ஆகிய மாநிலங்களாகப் பிரிக்கப்பட்டுள்ளது. இந்திய பஞ்சாப் மாநிலம் 50,362 சதுர கிலோமீட்டர்கள் அளவுடையது. பாகிஸ்தானிய பஞ்சாப் பகுதியில் 86,084,000 பேரும், இந்திய பஞ்சாப் பகுதியில் 24,289,296 பேரும் வாழ்கின்றனர். பிரிக்கப்படாத பஞ்சாப் பகுதியின் தலைநகராக லாகூர் இருந்தது, இப்போது இந்நகரம் மேற்கு பஞ்சாபின் தலைநகராக எல்லைக் கோட்டிற்கு மிக அருகில் அமைந்துள்ளது. இந்திய பஞ்சாபின் தலைநகராகச் சண்டிகார் உள்ளது. பாகிஸ்தான் பஞ்சாப் பகுதியில் தோராயமாக 65 % மக்கள் பஞ்சாபி மொழி பேசுகின்றனர். இன்னொரு 25% பேர் பஞ்சாபியிலிருந்து பிரிந்த வகைகளைப் பேசுகின்றனர். இந்திய பஞ்சாப் பகுதியில் சுமார் 92.2% மக்களால் பஞ்சாபி பேசப்படுகிறது. பாகிஸ்தானின் பஞ்சாப் பகுதி ஷாமுகி எழுத்து வடிவத்தைப் பயன்படுத்துகிறது. இந்திய பஞ்சாப் குர்முகி எழுத்து வடிவத்தைப் பயன்படுத்துகிறது.
# பஞ்சாப் பகுதி

## மொழி

இந்தப் பிராந்தியத்தின் மொழி பஞ்சாபி. இந்தியாவின் பஞ்சாபில் பஞ்சாபியின் அதிகாரப்பூர்வ எழுத்துவடிவம் குர்முகி (குருவின் வாய்மொழி) என்று அழைக்கப்படுகிறது. அண்டையிலிருக்கும் பாகிஸ்தான் மாநிலமான பஞ்சாபிலோ இன்னமும் ஷாமுகி எழுத்து வடிவம் தான் பின்பற்றப்படுகிறது; இது பெர்சிய-அரபி எழுத்து வடிவத்தை அடிப்படையாகக் கொண்டதாகும். இருபதாம் நூற்றாண்டின் ஆரம்ப காலம் வரை பஞ்சாப் பகுதியின் அதிகாரப்பூர்வ மொழியாக இருந்தது பெர்சிய-அரபி எழுத்து வடிவத்தைப் பயன்படுத்தி எழுதப்பட்ட உருது.
# பஞ்சாப் பகுதி

## மக்கள் தொகையியல்

நவீன பஞ்சாபின் இன முன்னோடிகளில் இந்தோ ஆரியர்கள், மற்றும் அந்தப் பிராந்தியத்தில் குடியேறிய சில இந்தோ சிதியர்கள் மற்றும் இந்தோ-பார்தியர்கள், இந்தோ கிரேக்கர்கள் ஆகியோர் அடங்குவர். இந்த மக்களின் வம்சாவளிகள் தான் பஞ்சாபிகள் எனப் பொதுவாக நம்பப்படுகிறது. இஸ்லாம் இப்பகுதியில் பரவத் தொடங்கிய பின்னர், பெர்சியா, துருக்கி, ஆப்கானிஸ்தான் மற்றும் மத்திய ஆசியாவிலிருந்து குடியேறியவர்களும் பஞ்சாபி சமூகத்தில் ஒன்றிணைந்தார்கள், இவர்களிலிருந்து தான் பாகிஸ்தான் பஞ்சாபிகள் வம்சாவளி கொண்டிருக்கின்றனர். ஆயினும் பஞ்சாபின் பெரும்பான்மையினராக இன்னும் பூர்வீக ஜாட்கள், ராஜபுத்திரர்கள் மற்றும் வடக்கு பஞ்சாபில் உள்ள காத்ரிக்கள் மற்றும் குஜ்ஜார்கள் ஆகியோர் தான் உள்ளனர். ஐந்து முக்கிய நதிகளின் நான்கில் வளம் கொழிக்கும் பிராந்தியங்களில் வசிக்கும் பாகிஸ்தானிய பஞ்சாபியரின் பரந்த பெரும்பான்மை மக்கள் சமய நம்பிக்கை அடிப்படையில் முஸ்லீம்களாக இருக்கின்றனர், ஆனாலும் கிறிஸ்தவர்கள், புத்த மதத்தினர், சொராஸ்திரர்கள், அகமதிய முஸ்லீம்கள் மற்றும் சீக்கியர்கள் போன்ற ஏராளமான சிறுபான்மை மதத்தினரும் இங்கு உள்ளனர்.  
15 ஆம் நூற்றாண்டின் பிற்பகுதியில் ஒரு சீர்திருத்தவாத மதமாகத் தோன்றிய சீக்கிய மதம், இந்திய பஞ்சாப் பகுதியில் பின்பற்றப்படும் முக்கிய மதமாகும்.இது பஞ்சாபில் தான் உருவானது. இந்திய பஞ்சாப் பகுதியில் 60% மக்கள்தொகையினர் சீக்கியர்கள், 40% பேர் இந்துக்கள், எஞ்சியோர் சமணர்கள், கிறிஸ்தவர்கள், முஸ்லீம்கள் அல்லது புத்த மதத்தினர். சீக்கியர்களின் புனித நகரான அம்ரித்சர் இங்கு அமைந்துள்ளது. பிரித்தானிய இந்தியாவின் பஞ்சாப் மாகாணத்தில் அடங்கிய பகுதிகளாய் இருந்த அரியானா மற்றும் இமாச்சலப் பிரதேச மாநிலங்களில் இந்து மக்கள் பெரும்பான்மையினராக உள்ளனர். இந்திய பஞ்சாபிகள் குர்முகி எழுத்து வடிவத்தில் எழுதப்பட்ட பஞ்சாபி மொழி பேசுகிறார்கள். பாகிஸ்தானில் உள்ள பஞ்சாப் மக்கள்தொகையில் 90%க்கும் அதிகமானோர் இஸ்லாமிய மதத்தைச் சேர்ந்தவர்களாவர், இவர்களையடுத்து சுமார் 3-5% வரையான கிறிஸ்தவ சிறுபான்மையினர் உள்ளனர். மற்றவர்களில் சிறு எண்ணிக்கையிலான சீக்கியர்கள், ஸோராஸ்ட்ரியர்கள் மற்றும் இந்து சிறுபான்மையினரும் உள்ளனர். பாகிஸ்தான் ஷாமுகி எழுத்து வடிவத்தைப் பயன்படுத்துகிறது. இது பாரசீக எழுத்து வடிவத்திற்கு நெருக்கமானதாகும், பாரசீக மொழியிலிருந்து கடன் பெற்ற ஏராளமான வார்த்தைகளை அடக்கியுள்ளது. ஒட்டுமொத்தமாக, பாகிஸ்தானில் 76 மில்லியன் பஞ்சாபிகளும், இந்தியாவில் 29 மில்லியன் பஞ்சாபிகளும் உள்ளனர்.
# பஞ்சாப் பகுதி

## பொருளாதாரம்

வரலாற்று பஞ்சாப் பகுதி தான் பூமியில் மிகவும் நிலவளமை கொண்ட பகுதிகளில் ஒன்றாகக் கருதப்படுகிறது. கிழக்கு மற்றும் மேற்கு பஞ்சாப் இரண்டுமே முறையே இந்தியா மற்றும் பாகிஸ்தானின் உணவு உற்பத்தியில் பெரும் பங்களிப்பைக் கொண்டிருக்கின்றன. பாகிஸ்தான் பஞ்சாப் பகுதியின் விவசாய விளைச்சல் பாகிஸ்தானின் மொத்த உள்நாட்டு உற்பத்திக்குக் குறிப்பிடத்தக்க பங்களிப்பை அளிக்கிறது. இந்தப் பகுதி கோதுமை வளர்ப்புக்கும் முக்கியமானதாய் திகழ்கிறது. தவிர, அரிசி, பருத்தி, கரும்பு, பழங்கள் மற்றும் காய்கறிகள் ஆகியவையும் முக்கிய பயிர்களாக இருக்கின்றன. இந்தியா மற்றும் பாகிஸ்தான் நாடுகளின் பஞ்சாப் பகுதிகள் முறையே அந்நாடுகளின் மிகச் சிறந்த உள்கட்டமைப்பைக் கொண்டிருப்பதாகக் கருதப்படுகின்றன. இந்திய பஞ்சாப் பகுதி இந்தியாவின் செல்வமிக்க மாநிலங்களில் இரண்டாவது இடத்தைப் பிடித்திருப்பதாக மதிப்பிடப்பட்டுள்ளது. (முதலிடம் மகாராஷ்டிரா, ஹரியானா நான்காவது இடம்) பாகிஸ்தானிய பஞ்சாப் பாகிஸ்தானின் உணவு தானிய உற்பத்தியில் 68% பங்களிக்கிறது. பாகிஸ்தானின் மொத்த உள்நாட்டு உற்பத்தியில் இதன் பங்கு வரலாற்றுரீதியாக 51.8% முதல் 54.7% வரை இருந்திருக்கிறது.  
”இந்தியாவின் உணவுக் களஞ்சியம்” அல்லது “இந்தியாவின் ரொட்டிக் கூடை” என்று அழைக்கப்படும் இந்திய பஞ்சாப் பகுதி உலகின் அரிசியில் 1%, கோதுமையில் 2%, பருத்தியில் 2% உற்பத்தி செய்கிறது. 2001 ஆம் ஆண்டு கணக்கெடுப்பின் படி, இந்திய பஞ்சாப் தொழிலாளர்களில் 39% பேர் விவசாயிகளாக இருந்தனர்.
# பஞ்சாப் பகுதி

## காலவரிசை

- 3300 - 1500 கிமு: ஹரப்பா நாகரிகம்
- 1500 - 1000 கிமு: ஆரம்ப ஆர்ய (ரிக்வேத) வேதகால நாகரிகம்
- 1000 - 500 கிமு: மத்திய மற்றும் பிற்கால வேத காலம்
- 599 கிமு: மகாவீரர் பிறப்பு
- 567 - 487 கிமு: கவுதம புத்தர் காலம்
- 550 கிமு - 600 கிபி: புத்த மதம் பரவலாய் வியாபித்திருந்தது
- 550 - 515 கிமு: சிந்து நதிக்கு மேற்கே அகாமனிசியப் பேரரசின் படையெடுப்புகள்
- 326 கிமு: பஞ்சாப் (இப்பகுதி இப்போது பாகிஸ்தானில் உள்ளது) மீது பேரரசர் அலெக்சாந்தர் படையெடுப்பு
- 322 - 298 கிமு: சந்திரகுப்த மௌரியர் காலம்
- 273 - 232 கிமு: அசோகர் ஆட்சிக்காலம்
- 125 - 160 கிமு: சகர்களின் எழுச்சி
- 2 கிமு: சாகாக்கள் ஆட்சியின் துவக்கம்.
- 45 - 180 : குசானர்களின் ஆட்சி
- 320 - 550 : குப்தப் பேரரசு
- 500 : ஹனிக் படையெடுப்பு
- 510 - 650 : வர்த்தனர் சகாப்தம்
- 647 - 1192 : இராஜபுத்திரர்கள் காலம்
- 713 - 1300 : முஸ்லீம் படையெடுப்புகள் (துருக்கியர் மற்றும் ஆப்கானியர்கள்), கோரி முகமது மற்றும் கஜினி முகமது ஆகிய பிரபல படையெடுப்பாளர்கள் இதில் அடக்கம்.
- 8 ஆம் நூற்றாண்டு : சிந்து மற்றும் முல்தான் (இப்போது பாகிஸ்தானின் பஞ்சாப் பகுதியில் உள்ளது) பகுதிகளை அரபியர்கள் கைப்பற்றி அப்பகுதியை ஈராக்கில் அமைந்த அபாசித் கலீபா உடன் இணைக்கின்றனர்
- 1023 - 1159 : கஜினி முகமது மற்றும் அவரது வம்சத்தவர்கள் பஞ்சாப் பகுதியைத் தங்கள் பேரரசுடன் சேர்த்து ஆண்டனர்.
- 1206 - 1290 : கோரி முகமது மூலம் மமுல்க் வம்சம் நிறுவப்பட்டது.
- 1290 - 1320 : அலாவுதீன் கில்சி மூலம் கில்ஜி வம்சம் நிறுவப்பட்டது.
- 1320 - 1413 : கியாசுதீன் துக்ளக் மூலம் துக்ளக் வம்சம் நிறுவப்பட்டது
- 1414 - 1451 : கிஸ்ர் கான் சயீத் மூலம் சயீத் வம்சம் நிறுவப்பட்டது
- 1451 - 1526 : பலுல் கான் லோதி மூலம் லோதி வம்சம் நிறுவப்பட்டது.
- 1526 - 1707 : பாபர் முகலாயர் ஆட்சியை நிறுவுதல், பஞ்சாப் மற்றும் இந்தியாவின் பிற பகுதிகளை ஆண்ட மிகச் சக்தி வாய்ந்த சாம்ராஜ்யமாக இருந்த இந்த ஆட்சியில் பாபர், ஹூமாயூன், அக்பர், ஜஹாங்கீர், ஷாஜகான், அவுரங்கசீப் ஆகியோர் ஆண்டனர்.
- 1469 - 1539 : குரு நானக் தேவ் ஜி (முதலாவது சீக்கிய குரு)|*1469 - 1539 : குரு நானக் தேவ் ஜி (முதலாவது சீக்கிய குரு)
- 1518 - 1565 : மிர் சகர் கான் ரிந்த்
- 1539 - 1675 : குரு அங்கது தேவ் முதல் குரு கோவிந்த் சிங் முதலான சீக்கிய குருக்களின் காலம்
- 1675 - 1708 : குரு கோபிந்த் சிங் ஜி (10வது சீக்கிய குரு)
- 1699 : கல்ஸா பிறப்பு
- 1708 - 1713 : பண்டா பகதூரின் வெற்றிகள்
- 1714 - 1759 : ஆப்கானியர்களையும் முகலாய ஆளுநர்களையும் எதிர்த்துச் சீக்கிய போர்வீரர்களின் (சர்தார்கள்) எதிர்ப்பும் போரும்
- 1739 : நாதிர் ஷாவின் படையெடுப்பு மற்றும் சீக்கிய ராணுவங்களுடனான போர்
- 1739- துராணிப் பேரரசு 1747–1826
- 1756 - 1759 : பஞ்சாபில் சீக்கிய மற்றும் மராத்திய கூட்டமைப்பு
- 1762 : அகமது ஷா துரானியின் இரண்டாவது படையெடுப்பால் விளைந்த 2வது படுகொலை சம்பவம்
- 1761 - 1801 : சீக்கியப் பேரரசு 1799–1849
- 1801 - 1845 : மகாராஜா ரஞ்சித் சிங் ஆட்சி
- 1845 – 1846: முதலாம் ஆங்கிலேய-சீக்கியர் போர்
- 1848 – 1849 இரண்டாம் ஆங்கிலேய–சீக்கியர் போர் முடிவில் பஞ்சாப் பகுதிகள் பிரித்தானிய இந்தியாவுடன் இணைத்தல்.
- 1858 - 1947: பிரித்தானிய இந்தியாவின் ஆட்சி
- 1947 : இந்தியப் பிரிவினைக்குப் பின்னர், பஞ்சாப் பகுதி சமய நோக்கில் இரண்டு பகுதிகளாய் பிரிவினையுற்றது, கிழக்குப் பகுதி, இந்தியாவின் கிழக்கு பஞ்சாப் ஆகவும் மேற்குப் பகுதி, பாகிஸ்தானின் மேற்கு பஞ்சாப் என இரண்டாகப் பிரிக்கப்பட்டது.
# பஞ்சாப் பகுதி

## கூடுதல் வாசிப்பு

- [Quraishee 73] Punjabi Adab De Kahani, அப்துல் ஹபீஸ் குரேஸி, அஜீஸ் புக் டெப்போ, லாகூர், 1973.
- [Chopra 77] The Punjab as a sovereign state, குல்ஷன் லால் சோப்ரா, அல்-பிருனி , லாகூர், 1977.
- பத்வந்த் சிங். 1999. *The Sikhs* . New York: Doubleday. ஐஎஸ்பிஎன் 0-385-49062-3
- The evolution of Heroic Tradition in Ancient Panjab, 1971, புத்தா பர்காஷ்.
- Social and Political Movements in ancient Panjab, Delhi, 1962, புத்தா பர்காஷ்.
- History of Porus, Patiala, புத்தா பர்காஷ்.
- History of the Panjab, Patiala, 1976, ஃபௌஜா சிங், எல்.எம்.ஜோஷி (Ed).
# பச்சை பூக்கோசு

**பச்சை பூக்கோசு** (*broccoli*) என்பது *பிராசிகாசியே* (Brassicaceae or Cruciferae) குடும்பத்தைச் சார்ந்த, தலைப்பகுதி எனக் கூறப்படும் பெரிய பூவாலான உணவுக்குப் பயன்படுத்தப்படும் பகுதியைக் கொண்ட ஒரு தாவரம் ஆகும். புரோக்கோலி என்ற இந்தப் பெயர், முட்டைக்கோசின் மேலேயுள்ள பூக்கும் பகுதியைக் குறிப்பிடும் இத்தாலியச் சொல்லான *ப்ரோக்கோலோ* (broccolo) வின் பன்மைச் சொல்லில் இருந்து வந்தது.  
இவை *பிராசிகா ஒலெரசியா* இனத்தின் உட்பிரிவாக கல்டிவர் இனமாக வகைப்படுத்தப்படுகின்றன. ப்ரோக்கோலி அமோகமான மரவடிவம், மலரின் தலைப்பகுதிகள், பொதுவாக பச்சை நிறம், அடர்த்தியான, உண்ணத்தக்க, தடித்த தண்டில் இருந்து மரம்-போன்ற தோற்றத்தில் சீரான கிளைபரப்பிய குருத்துக்கள் போன்ற பண்புகளைப் பெற்றுள்ளன. பெருந்திரளான மலரின் தலைப்பகுதிகள் ஏராளமான இலைகளால் சூழப்பட்டிருக்கும். ப்ரோக்கோலி, காலிபிளவருடன் மிகவும் நெருங்கிய அளவில் ஒத்திருக்கும். அது இதே பொதுவகையில் மாறுபட்ட கல்டிவர் இனத்தைச் சேர்ந்தது. ஆனால் ப்ரோக்கோலி பச்சை நிறத்தில் இருக்கும். காலிபிளவர் வழக்கமான வெள்ளை வகையுடன் ஊதா மற்றும் மஞ்சள் நிறங்களில் இருக்கலாம்.
# பச்சை பூக்கோசு

## வரலாறு

ப்ரோக்கோலி ஐரோப்பா கண்டத்தில் கட்டற்ற முட்டைக்கோசுத் தாவரத்திலிருந்து தோன்றியது. 2,000 ஆண்டுகளுக்கு முன்பிருந்தே இது காய்கறியாகச் சுட்டிக்காட்டப்பட்டதாகத் தெரிகிறது. ரோமானியப் பேரரசில் இருந்து ப்ரோக்கோலி தனித்துவம் வாய்ந்த மதிப்புடைய உணவாக இத்தாலியர்களுக்கு இடையில் கருதப்படுகிறது. இங்கிருந்து சென்று குடியேறியோரால் ப்ரோக்கோலி அமெரிக்காவில் முதன் முதலில் அறிமுகப்படுத்தப்பட்டது. ஆனால் 1920கள் வரை அங்கு அது பரவலாகத் தெரிந்திருக்கவில்லை.
# பச்சை பூக்கோசு

## வரலாறு

### ஊட்டச்சத்து மற்றும் மருத்துவம்

ப்ரோக்கோலியில் C, K மற்றும் A போன்ற வைட்டமின்கள் அத்துடன் ஊட்டமுறை ஃபைபர் ஆகியவை அதிகமாக இருக்கிறது; இது டையின்டோலிமீத்தேன் மற்றும் குறைந்த அளவிலான செலினியம் போன்ற புற்றுநோய்க்கு எதிரான ஆற்றல்மிக்க பண்புகளுடன் பல்வேறு ஊட்டச்சத்துள்ள பொருட்களையும் கொண்டுள்ளது. ஒரு முறை பரிமாறப்படும் இதில் 30 மிகி க்கும் அதிகமான வைட்டமின் C இருக்கிறது. மேலும் அரை-கோப்பை அளவில் 52 மிகி வைட்டமின் C இருக்கிறது. ப்ரோக்கோலியில் காணப்படும் 3,3'-டையின்டோலிமீத்தேன் நச்சு எதிர்ப்பு, நுண்ணியிரிகள் எதிர்ப்பு மற்றும் புற்றுநோய்க்கு எதிரான நடவடிக்கைகள் ஆகியவற்றுடன் உள்ளார்ந்த நோய்த்தடுப்பு பிரதிவினை முறையின் ஆற்றல்மிக்க சரிபடுத்தும் பொருளாகவும் இருக்கிறது. ப்ரோக்கோலியில் கூட்டு குளுக்கொராபனினும் அடங்கியிருக்கிறது. இது புற்றுநோய்க்கு எதிரான கூட்டு சல்ஃபோராபனுடன் சேர்ந்து செயல்படலாம். எனினும் ப்ரோக்கோலியின் நன்மைகள் காய்கறியை பத்து நிமிடங்களுக்கும் மேலாக வேகவைப்பதன் மூலமாக அதிகளவில் குறைந்துவிடலாம். ப்ரோக்கோலி உண்ணுவதால் இதய நோய்களைத் தடுப்பதற்கும் உதவுவதாகத் தெரியவந்துள்ளது.
# பச்சை பூக்கோசு

## வகைகள்

ப்ரோக்கோலியில் மூன்று பொதுவாக வளரும் வகைகள் இருக்கின்றன. மிகவும் பிரபலமான வகை பிரிட்டனில் சில நேரங்களில் காலப்ரெஸ் என்றும் வட அமெரிக்காவில் எளிமையாக "ப்ரோக்கோலி" என்றும் அழைக்கப்படுகிறது. இது பெரிதான (10 இருந்து 20 செமீ வரை) பச்சைத் தலைப்பகுதிகள் மற்றும் தடிமனான தண்டுகள் உடையது. மேலும் இது இத்தாலியில் காலப்ரியா எனப்படுகிறது. இது குளிர் பருவ வருடாந்திரப் பயிர் ஆகும்.  
குருத்து ப்ரோக்கோலி மெல்லிய தண்டுகளுடன் அதிகளவிலான தலைப்பகுதிகள் உடையதாக இருக்கும். இது மே மாதத்தில் பயிரிடப்பட்டு குளிர்காலம் அல்லது தொடர்ந்த ஆண்டின் தட்ப வெப்பநிலை சார்ந்து முன்னதாக அறுவடை செய்யப்படும். இந்த வகையில் பரம்பரை வகை "காலப்ரெஸ்" வட அமெரிக்காவில் கிடைக்கிறது.  
ரோமன்ஸ்கோ ப்ரோக்கோலி அதன் தலைப்பகுதியில் வெளிப்படையான ஃபிராக்டல் தோற்றத்தைக் கொண்டுள்ளது. மேலும் இது மஞ்சள்-பச்சை நிறங்களில் இருக்கும். இது தாவரவியல் ரீதியாக போர்ட்ரிடிஸ் (காலிஃபிளவர்) கல்டிவர் இனத்தைச் சேர்ந்தது.  
ஊதா காலிஃபிளவர் தெற்கு இத்தாலி, ஸ்பெயின் மற்றும் யுனைட்டட் கிங்டம் ஆகிய இடங்களில் விற்பனை செய்யப்படும் ப்ரோக்கோலி வகையாகும். இது காலிஃபிளவர் போன்ற தலைப்பகுதி வடிவத்தைக் கொண்டது. ஆனால் சிறிய பூ மொட்டுக்களைக் கொண்டிருக்கும். இது எப்போதுமல்லாமல் சில நேரங்களில் பூ மொட்டுகளின் முனைகளில் ஊதா நிறத்தைக் கொண்டிருக்கும்.  
மற்ற கல்டிவர் இனங்கள், முட்டைக்கோசு (கேபிட்டாட்டா இனம்), காலிஃபிளவர் (போர்ட்ரிடிஸ் இனம்), காலெ மற்றும் கொல்லார்ட் க்ரீன்ஸ் (ஆசெப்பாலா இனம்), கோல்ராபி (கோங்கிலோட்ஸ் இனம்) மற்றும் ரஸ்ஸல்ஸ் ஸ்ப்ரவுட்ஸ் (ஜெம்மிஃபெரா இனம்) உள்ளிட்ட *ப்ராஸ்ஸிகா ஒலெராசியா* ஆகும். சீன ப்ரோக்கோலியும் (அல்போக்லாப்ரா இனம்) கூட *ப்ராஸ்ஸிகா ஒலெராசியா* கல்டிவர் இனத்தைச் சார்ந்ததாகும்.
# பச்சை பூக்கோசு

## உற்பத்தி

வட அமெரிக்காவில், கலிஃபோர்னியாவில் இது முதன்மையாக உற்பத்தி செய்யப்படுகிறது. தேசிய விவசாய புள்ளியியல் சேவை, USDA வின் படி 2004 ஆம் ஆண்டில் இதன் பருவம் சார் சராசரி f.o.b. ஏற்றுமதி விலை 100 பவுண்டுகளுக்கு $33.00 ஆக ($0.73/கிகி) இருந்தது.  
| நாடு | உற்பத்தி (டன்களில்) | அடிக்குறிப்பு |
| --- | --- | --- |
| 8,585,000 | F |  |
| 5,014,500 |  |  |
| 1,240,710 |  |  |
| 450,100 |  |  |
| 433,252 |  |  |
| 370,000 | F |  |
| 305,000 | F |  |
| 277,200 |  |  |
| 209,000 | F |  |
| 186,400 |  |  |
| **உலகம்** | **19,107,751** | **A** |
| வெறுமை = அதிகாரப்பூர்வ மதிப்பு, P = அதிகாரப்பூர்வ மதிப்பு, F = FAO தோராய மதிப்பீடு, * = அதிகாரப்பூர்வமற்ற/பாதி-அதிகாரப்பூர்வ/பிரதிபலிப்புத் தரவு, C = கணக்கிடப்பட்ட மதிப்பு A = தொகுப்பு (அதிகாரப்பூர்வமானது, பாதி-அதிகாரப்பூர்வமானது அல்லது தோராய மதிப்பீடுகள் உள்ளடங்கியவையாக இருக்கலாம்);
ஆதாரம்: யுனைட்டட் நேசனின் உணவு மற்றும் விவசாய அமைப்பு: பொருளாதாரம் மற்றும் சமூகத் துறை: புள்ளியியல் பிரிவு | } |  |
# பச்சை பூக்கோசு

## உற்பத்தி

### வேளாண்மை

ப்ரோக்கோலி ஒரு குளிர்-தட்பவெப்பநிலைப் பயிர் ஆகும். இவை வெப்பமான கோடை கால தட்பவெப்பநிலையில் வளராது. சராசரி நாளின் வெப்பநிலை 65 மற்றும் 75 டிகிரி ஃபாரன்ஹீட்டுக்கு இடையில் (18 இலிருந்து 23 வரையிலான டிகிரி செல்சியஸ்) இருக்கும் போது ப்ரோக்கோலி நன்றாக வளரும்.
# மார்வெல் காமிக்ஸ்

**மார்வெல் காமிக்ஸ்** அல்லது **அற்புத வரைகதை** என்ற பெயரில் வணிகம் செய்து வரும் நிறுவனமான **மார்வெல் பப்ளிஷிங், இனக்.**, அமெரிக்க வரைக்கதை புத்தகங்கள் மற்றும் தொடர்புடைய ஊடகங்களின் வெளியீட்டாளரான மார்வெல் காமிக்ஸ் குழுமத்தின் நிறுவனஅடையாள பெயர் மற்றும் முதன்மை முத்திரையாகும். 2009 ஆம் ஆண்டில் வால்ட் டிஸ்னி நிறுவனம் மார்வெல் வேர்ல்டுவைட்டின் தாய் நிறுவனமான மார்வெல் மகிழ்கலை நிறுவனம் வாங்கியது.  
இது 1939 ஆம் ஆண்டில் மார்ட்டின் குட்மேனால் டைம்லி காமிக்ஸ் என்ற பெயரில் மற்றும் 1951 ஆம் ஆண்டில் அட்லஸ் காமிக்ஸ் என்று அறியப்பட்டது. மார்வெல் சகாப்தம் 1961 ஆம் ஆண்டில் தொடங்கியது, ஸ்டான் லீ, ஜாக் கிர்பி, ஸ்டீவ் டிட்கோ மற்றும் பலரால் பென்டாஸ்டிக் போர் போன்றவற்றின் வெளியீட்டுடன் மார்வெல் காமிக்ஸின் நவீன பிறப்பாக கருதபடுகிறது. நீண்டநாள் போட்டியாளரான டீசீ காமிக்ஸை தோற்கடித்து அமெரிக்காவின் மிகப்பெரிய வரைக்கதை-புத்தகம் பதிப்பாளர் என பெயர்பெற்றது மார்வெல் காமிக்ஸ்.  
ஸ்பைடர் மேன், ஆன்ட் மேன், அயன் மேன், தோர், ஹல்க், கேப்டன் அமெரிக்கா, வாஸ்ப், வால்வரின், பிளாக் பாந்தர், கேப்டன் மார்வெல், டாக்டர் ஸ்ட்ரேஞ்ச், கோஸ்ட் ரைடர், பிளேட், டேர்டெவில், பனிஷர் போன்ற பல மார்வல் மீநாயகன் கதாபாத்திரங்கள் மற்றும் அவென்ஜர்ஸ், எக்ஸ்-மென், பென்டாஸ்டிக் போர், கார்டியன்சு ஒப் த கலக்சி போன்ற மீநாயகன் குழுக்கள் மற்றும் பல பிரபல கதாப்பாத்திரங்களை உருவாக்கியது மார்வெல் காமிக்ஸ். மார்வெளின் கற்பனை கதாப்பாத்திரங்கள் அனைத்துமே மார்வெல் அண்டம் எனும் ஓர் ஒற்றை இடத்தில் நியூ யார்க் போன்ற நிஜ நகரங்களில் வாழ்வதாக சித்தரிக்கப்பட்டது
# மார்வெல் காமிக்ஸ்

## அதிகாரிகள்

- மைக்கேல் Z. ஹாப்சன்
- நிர்வாக துணைத் தலைவர்; மார்வெல் காமிக்ஸ் குழுமத்தின் துணைத் தலைவர் (1986)  
- ஸ்டான் லீ - தலைவர் மற்றும் வெளியீட்டாளர் (1986)
- ஜோசப் கலாமாரி - நிர்வாக துணைத் தலைவர் (1986)
- ஜிம் ஷூட்டர் - துணைத் தலைவரும், தலைமை ஆசிரியரும் (1986)
# மார்வெல் காமிக்ஸ்

## அதிகாரிகள்

### வெளியீட்டாளர்கள்

- ஆபிரகாம் குட்மேன் (1939)
- மார்ட்டின் குட்மேன் (1939-1972)
- சார்லஸ் "சிப்" குட்மேன் (1972)
- ஸ்டான் லீ (1972 - அக்டோபர் 1996)
- ஷிரெல் ரோட்ஸ் (அக்டோபர் 1996 - அக்டோபர் 1998)
- வின்ஸ்டன் ஃபோல்க்ஸ் (பிப்ரவரி 1998 - நவம்பர் 1999)
- பில் ஜெமாஸ் (பிப்ரவரி 2000 - 2003)
- டான் பக்லி (2003 – ஜனவரி 2017)
- ஜான் நீ (ஜனவரி 2018 - தற்போது)
# மார்வெல் காமிக்ஸ்

## அதிகாரிகள்

### தலைமை ஆசிரியர்கள்

;ஆசிரியர்  
- மார்ட்டின் குட்மேன் (1939-1940; தலைப்பு மட்டும்) [5]
- ஜோ சைமன் (1939-1941)
- ஸ்டான் லீ லீ (1941-1942)
- வின்சென்ட் ஃபாகோ (லீயின் இராணுவ சேவையின் போது செயல் ஆசிரியர்) (1942-1945)
- ஸ்டான் லீ (1945-1972)
- ராய் தாமஸ் (1972-1974)
- லென் வெய்ன் (1974-1975)
- மார்வ் வொல்ஃப்மேன் (கருப்பு மற்றும் வெள்ளை இதழ்கள் 1974-1975, முழு வரி 1975-1976)
- ஜெர்ரி கான்வே (1976)
- ஆர்ச்சி குட்வின் (1976-1978)  
;தலைமை ஆசிரியர்  
- ஜிம் ஷூட்டர் (1978-1987)
- டாம் டெஃபல்கோ (1987-1994)
- ஒட்டுமொத்தமாக இல்லை; தனி குழு ஆசிரியர்கள்-தலைமை (1994-1995)
- மார்க் க்ரூன்வால்ட் (அவென்ஜர்ஸ் & காமிக்ஸ்)
- பாப் ஹர்ராஸ் (எக்ஸ்-மென்)
- பாப் புடியன்ஸ்கி (ஸ்பைடர் மேன்)
- பாபி சேஸ் (மார்வெல் எட்ஜ்)
- கார்ல் பாட்ஸ் (காவிய காமிக்ஸ் மற்றும் பொது பொழுதுபோக்கு)
- பாப் ஹர்ராஸ் (1995-2000)
- ஜோ கஸ்ஸாடா (2000–2011)
- ஆக்செல் அலோன்சோ (2011–2017)
- சி. பி. செபுல்கி (2017 - தற்போது வரை)
# மார்வெல் காமிக்ஸ்

## திரைப்படங்கள்

செப்டம்பர் 2015 தொடக்கத்தில், மார்வெலின் பண்புகளை அடிப்படையாகக் கொண்ட திரைப்படங்கள் 7.7 பில்லியன் டாலருக்கும் அதிகமான வசூல் செய்தது.
# வழிகாட்டிய மேதைகள் (நூல்)

உலகின் பல பகுதிகளில் வாழ்ந்த அறிஞர்களின் வாழ்வில் நடந்த சுவையான சம்பவங்கள் கொண்ட இந்நூல் (ISBN 97-881-8976-78-5) 192 பக்கங்களுடன் வெளியிடப்பட்டுள்ளது.
# வழிகாட்டிய மேதைகள் (நூல்)

## நூலாசிரியர்

தமிழ்நாடு அரசுப் பணியிலிருந்த நகைச்சுவை எழுத்தாளரான தேனி.எஸ்.மாரியப்பன் ஆன்மீகம் , நகைச்சுவை , பொது அறிவு என சுமார் 30 நூல்கள் வரை எழுதியிருக்கிறார்.
# வழிகாட்டிய மேதைகள் (நூல்)

## பொருளடக்கம்

உலக அறிஞர்களின் வாழ்வில் நடந்த சில சுவையான நிகழ்வுகளை சிறப்பான வாழ்க்கைக்கு பயன்படுத்திக் கொண்டால் வாழ்வில் முன்னேற்றமடையாலாம் என வழிகாட்டும்படியாக பல நிகழ்வுகள் இந்நூலில் தொகுத்துத் தரப்பட்டுள்ளன.
# மனப்பதிவுகள் (நூல்)

**மனப்பதிவுகள்** என்பது 2004 ஆம் ஆண்டு வெளியிடப்பட்ட ஒரு புதுக்கவிதை நூலாகும். 79 பக்கங்களைக் கொண்ட இந்நூலின் விலை வெளியீட்டின் போது இந்திய ரூபாய் 25 ஆகும்.
# மனப்பதிவுகள் (நூல்)

## நூலாசிரியர்

கேரளாவில் ஆலப்புழை அருகிலுள்ள தோட்டப்பள்ளி எனும் ஊரில் மருத்துவமனை ஒன்று வைத்து நடத்தி வரும் மருத்துவரான நூலாசிரியர் சி.கே.சந்திரமோகன் மதுரை மருத்துவக் கல்லூரியில் படிக்கும் காலத்திலேயே கவிதைகள் எழுதுவதில் மிகுந்த ஆர்வமுடையவர் என்பது இங்கு குறிப்பிடத்தக்கது.
# மனப்பதிவுகள் (நூல்)

## அணிந்துரை

கவிப்பேரரசு வைரமுத்து இந்நூலுக்கு அணிந்துரை அளித்திருக்கிறார்.
# மனப்பதிவுகள் (நூல்)

## பொருளடக்கம்

நூலாசிரியர் 90 தலைப்புகளில் எழுதிய புதுக்கவிதைகள் இந்நூலில் இடம் பெற்றுள்ளன.
# இவளுக்கு இன்னொரு முகம் (நூல்)

இந்த “இவளுக்கு இன்னொரு முகம்” எனும் கதை நூல் 136 பக்கங்களுடன் இந்திய மதிப்பில் ரூபாய் 50 எனும் விலையில் வெளியிடப்பட்டுள்ளது.
# இவளுக்கு இன்னொரு முகம் (நூல்)

## நூலாசிரியர்

நூலாசிரியர் சேலம் ஆறுமுகன் சிறந்த படைப்பாளர். இவரது மூன்று படைப்புகள் பெரியார் பல்கலைக்கழகம் மற்றும் அன்னை தெரசா பல்கலைக்கழக மாணவியர்களால் ஆய்வு செய்யப்பட்டு "ஆய்வியல் நிறைஞர்" (எம்.ஃபில்) பட்டம் பெற்றிருக்கின்றனர். தமிழ்நாடு அரசின் "கலை முதுமணி" பட்டம் , ஈரோடு தமிழ்ச்சங்கம் வழங்கிய "தனித்தமிழ் பாவலர்" பட்டம் ஆகியவற்றையும் பெற்றிருக்கிறார். இவருடைய "பறவைக்குச் சிறகேது" எனும் நூல் நாகப்பன் இராஜம்மாள் இலக்கிய விருதும் பெற்றிருப்பது இங்கே குறிப்பிடத்தக்கது.
# இவளுக்கு இன்னொரு முகம் (நூல்)

## அணிந்துரை

இந்நூலுக்கு இனமானக் கவிஞர் அரிமா அவர்கள் அணிந்துரை வழங்கியிருக்கிறார்.
# இவளுக்கு இன்னொரு முகம் (நூல்)

## பொருளடக்கம்

வயதான காலத்தில் பெரியவர்கள் தனிமைப்படுத்தப்பட்டு அவர்கள் அடையும் துயரம் கொடுமையானது. அந்தக் கொடுமையில் இருக்கும் பெரிய பண்ணாடியான வேலப்ப பண்ணையார் எப்படி தன்னை விடுவித்துக் கொள்கிறார் என்பதைச் சொல்கிறது இந்தக்கதை.
# திலிப் குமார்

**திலீப்குமார்** (*Dilip Kumar*) என்ற தனது திரைப்பெயரால் நன்கு அறியப்பட்ட முகம்மது யூசுப் கான் (11 திசம்பர் 1922 7 சூலை 2021) ஓர் இந்திய நடிகரும், திரைப்படத் தயாரிப்பாளரும், நன்கொடையாளரும் ஆவார். இவர் முக்கியமாக, பாலிவுட் படங்களில் பணியாற்றியதற்காக மிகவும் பிரபலமானவர். இவர், தனது "சோகமாக நடிப்பதில் மன்னன்" என்று குறிப்பிடப்பட்டார். மேலும், இந்தித் திரையுலகில் ஆதிக்கம் செலுத்தி வரும் "கான்" குடும்பத்தின் முன்னோடியாகவும் இருந்தார். நடிப்பு நுட்பத்தின் தனித்துவமான வடிவத்தை திரைப்படத்துக்கு கொண்டு வந்த பெருமை இவருக்கு கிடைத்தது. சிறந்த நடிகருக்கான பிலிம்பேர் விருதுகளை அதிகளவில் பெற்ற சாதனையை குமார் கொண்டிருந்தார்.
# திலிப் குமார்

## திரை வாழ்க்கை

பம்பாய் டாக்கீஸ் தயாரித்த "ஜவார் பாட்டா" (1944) படத்தில் குமார் ஒரு நடிகராக அறிமுகமானார். ஐந்து தசாப்தங்களாக நீடித்த ஒரு வாழ்க்கையில், இவர் 65க்கும் மேற்பட்ட படங்களில் பணியாற்றினார். காதல் படமான "அந்தாஸ்" (1949), " ஆன்" (1952), சமூக நாடகமான "தக்" (1952), தேவதாஸ் (1955), நகைச்சுவைப் படமான *ஆசாத்* (1955), காவிய வரலானா முகல்-இ-அசாம் (1960), சமூக குற்றப் பின்னணிப் பட்மான "கங்கா யமுனா (1961), நகைச்சுவையான "ராம் அவுர் ஷியாம்" (1967) உள்ளிட்ட பல படங்களில் தோன்றியுள்ளார் .
இவர் 1976ல் திரைத்துறையை விட்டு வெளியேறி ஐந்தாண்டு இடைவெளி எடுத்துக்கொண்டார். 1981ல் மீண்டும் திரும்பி *கிராந்தி* எனும் மாபெரும் வெற்றிப்படத்தில் குணசித்திரப்பாத்தித்தில் நடித்தார். தொடர்ந்து *ஷக்தி* (1982), *கர்மா* (1986) *சௌதாகர்* (1991) போன்ற ஒரு சில படங்களில் நடித்தார். 1998இல் கடைசியாக "கியூலா" என்றப்படத்தில் நடித்தார்.
# திலிப் குமார்

## மாநிலங்களவை உறுப்பினர்

மகாராட்டிராவிலிருந்து 2000-2006 காலகட்டத்தில் இந்திய தேசிய காங்கிரசு கட்சியின் சார்பில் இந்திய நாடாளுமன்றத்தின் மாநிலங்களவை உறுப்பினராக திலீப் குமார் பரிந்துரைக்கப்பட்டார்.
# திலிப் குமார்

## ஆரம்பகால வாழ்க்கை

குமார் 1922 திசம்பர் 11 அன்று பிரித்தானிய இந்தியாவின் பெசாவரிலுள்ள கிஸ்ஸா கவானி பஜார் பகுதியில் உள்ள குடும்ப வீட்டில் லாலா குலாம் சர்வார் கான் மற்றும் அவரது மனைவி ஆயிஷா பேகம் ஆகியோரின் பன்னிரண்டு குழந்தைகளில் ஒருவராகப் பிறந்தார். இவருக்கு முகமது யூசுப் கான் என்று பெயரிடப்பட்டது. இவரது தந்தை பெசாவரில் பச்ழத்தோட்டங்களை வைத்திருந்தார். பின்னர் நாசிக் அருகே தியோலாலியில் இருந்தார்.  
முகமது யூசுப் கான் நாசிக்கின் தியோலாலி, பார்ன்ஸ் பள்ளியில் கல்வி பயின்றார். திரையுலகில் இவரது நெருங்கிய சகாவான நடிகர் ராஜ் கபூர் இவரது இவரது இளமைக்கால நண்பனாவார்.
# திலிப் குமார்

## சொந்த வாழ்க்கை

குமார், தன்னைவிட 22 வயது குறைந்த நடிகையான சாய்ரா பானுவை 1966ல் திருமணம் செய்து கொண்டார். இந்தத் திருமணம் 1983 ஜனவரியில் முடிந்தது.
# திலிப் குமார்

## இறப்பு

புற்றுநோயால் பாதிக்கப்பட்டிருந்த இவர், 2021 ஜூலை 7 அன்று மும்பையின் இந்துஜா மருத்துவமனையில் காலமானார்.
# திலிப் குமார்

## விருதுகள்

- குமார் தனது திரைவாழ்க்கையில் பல விருதுகள் பெற்றுள்ளார். அதில் மிகச்சிறந்த நடிகருக்கான பிலிம்பேர் விருதுகளை எட்டுமுறை பெற்றுள்ளார். மேலும், 19 தடவை விருதுக்கு இவரது பெயர் முன்மொழியப்பட்டது.
- 1992ல் பிலிம்பேர் வாழ்நாள் சாதனையாளர் விருதும் பெற்று கௌரவிக்கப்பட்டார்.
- 1994ல் இந்திய அரசாங்கம் இந்தியாவில் திரைத்துறையில் முதன்மைச்சிறப்பிற்குத் தரப்படும் உயரிய விருதான தாதாசாகெப் பால்கே விருது அளித்து கௌரவித்தது.
- 1980ல் மும்பையின் ஷெரிப்பாகவும் நியமிக்கப்பட்டார்.
- 1997ல் திலீப்குமாருக்கு பாகிஸ்தானின் குடிமக்களுக்கு வழங்கப்படும் விருதான, நிஷான்-இ-பாகிஸ்தான் என்ற விருது வழங்கப்பட்டது.
- 1997 இல் இவர் என்டிஆர் தேசிய விருது பெற்றார்.
- 2009ல் சிஎன்என்-ஐபிஎன்-ன் வருடத்தின் சிறந்த இந்தியர்-வாழ்நாள் சாதனையாளர் விருது வழங்கப்பட்டது.
# டுவிலைட் (நாவல்)

***ட்விலைட்-* ** (மருள்மாலை ஒளி), முதல் முயற்சியாக, இளம்-முதிர் வயதுடைய பேய்மனிதன்(சூனியக்காரன்) குறித்த புத்தார்வக்காதல் நாவலான இது கதாசிரியர் ஸ்டீபெனீ மேயெர் எழுதியதாகும்.
ட்விலைட் தொடக்கத்தில் 14 முகமையர்களால் நிராகரிக்கப்பட்டதாகும், ஆனால் 2005ல் கெட்டியான அட்டையோடு முதலில் வெளியிடப்பட்டதும் உடனுக்குடன் சிறந்த விற்பனை கண்டு, எடுத்த எடுப்பிலேயே #5 விலையில் பிரசுரிக்கப்பட்ட ஒரு மாதத்திற்குள்ளாக *நியூயார்க் டைம்ஸ் * பத்திரிகையின்சிறந்த விற்பனைப் பட்டியலில் இடம் பெற்றதுடன் பின்னாளில் #1 என்ற உயரத்தைத் தொட்டது.
அதே வருடத்தில், *ட்விலைட் * பப்ளிஷர்ஸ் வீக்லியால் **2005ன் சிறந்த குழந்தைகளுக்கான புத்தகம்** என்ற பெயர்பெற்றது.
அந்த நாவல் 2008 இன் அதிகம் விற்பனையான புத்தகம் மற்றும், இன்றுவரை, உலகெங்கும் 17 மில்லியன் பிரதிகள் விற்கப்பட்டு,** நியூயார்க் டைம்ஸ்*சின் சிறந்த விற்பனைப் பட்டியலில்* 91 வாரங்களாக செலவாகி** , 37 பல்வேறு மொழிகளில் மொழிபெயர்க்கப்பட்டுமுள்ளன.  
ட்விலைட் வரிசைகளில் முதலாம் புத்தகம் ஆவதுடன், பதினேழு-வருட-வயதுடைய இசபெல்லா 'பெல்லா' ஸ்வான், அரிசோனா போனிக்ஸிலிருந்து நகர்ந்து, ஃபோர்க்ஸ் வாஷிங்டன் சென்று மற்றும் அவள் உயிருக்கு ஆபத்தைக் கண்டும் அவள் ஒரு சூனியக்காரன், எட்வர்டு குள்ளன் உடன் காதல்வயப்பட்டாள்.
அந்த நாவல் நியுமூன்,* *[[யெக்லிப்ஸ்,* மற்றும் *பிரேக்கிங் டான்* போன்றவவைகளைத் ]]* தொடர்ந்து வந்தது.
*ட்விலைட்டின் * திரைப்படத்தழுவல் 2008ல்வெளிவந்தது
அது வியாபார வெற்றியடைந்தது, உலகெங்கும் $382 மில்லியன் மொத்தமாக ஈட்டியது மற்றும் $157 மில்லியன் வட அமெரிக்காவின் டிவிடி விற்பனையில் கூடுதலாக விற்று, ஜூலை 2009 வரை சாதனை படைத்தது.
# டுவிலைட் (நாவல்)

## கதை சுருக்கம்

இசபெல்லா 'பெல்லா' ஸ்வான்கதிரொளிமிக்க அரிசோனா போனிக்ஸிலிருந்து, மழைமிகுந்தவாஷிங்டன் ஃபோர்க்ஸூக்குஇடம்பெயர்ந்து, தன் தந்தை, சார்லியுடன் வசித்துவரும்போது, அவள் தாயார்,ரென்னி, தனது புதிய கணவன், பில் ட்வியெர் என்னும், ஒரு மைனர் லீக் பேஸ்பால் விளையாட்டுக்காரனோடு பயணம் செய்து கொண்டிருந்தார்.
பெல்லா தனது புதிய பள்ளியில் பலரது கவனம் ஈர்த்ததால் பல்வேறு மாணவர்களுடன் சீக்கிரம் சிநேகிதமானாள்.
கூச்சசுபாவமுள்ள பெல்லாவின் கவனம் கவர அவள் திகிலுறும்வண்ணம், பல்வேறு பையன்கள் போட்டியிட்டனர்.  
பள்ளியில் சேர்ந்த முதல் நாளில் எட்வர்டு குள்ளன் பக்கத்தில் பெல்லா அமர்ந்த வேளை, எட்வர்டு அவளுக்கு முழுதும் பாராமுகம் காட்டுபவனாகத் தென்பட்டான்.
ஒரு சில நாட்கள் அவன் மறைந்திருக்க, திரும்பி வந்தததில் பெல்லா கதகதப்படையலானாள்; அவர்களின் புதிதாகப்பூத்த உறவு பள்ளியின் வாகனம் நிறுத்துமிடத்தில் அவள் உடன்பயில் தோழனின் வான் அவள் மீதேறியதால் ஓர் உச்சக்கட்டம் எய்தியது.
இயற்பியலின் விதிகளை எல்லாம் மீறுவது போல் இருந்தாலும், அவள் பக்கத்தில் உடனுக்குடன் அவன் தோன்றி அவளது உயிரைக் காப்பாற்ற வேண்டி வேனை தனது வெற்றுக்கரங்களால் தடுத்து நிறுத்தினான்.  
பெல்லா எப்படி எட்வர்டு தன் உயிரைக் காப்பாற்றினான் என்றறியத் தீர்மானித்ததில், தொடர்ந்த விடாமல் கேள்விகள் கேட்டுத் தொந்தரவு செய்துவந்தாள்.
தந்திரமாகத் தன் குடும்ப நண்பர், ஜேக்கோப் பிளாக் உள்ளுர் ஆதிவாசிகளின் புராணகதைகள் சொல்லக்கேட்டதால், பெல்லா எட்வர்டு மற்றும் அவன் குடும்பமே சூனியக்காரர்கள் என்றும் அவர்கள் மனிதரைக் காட்டிலும் மிருக ரத்தம் பருகுகின்றவர்கள் எனவும் முடிவுசெய்தாள்.
எட்வர்டு தொடக்கத்தில் அவளது ரத்தவாசனையை அவன் விரும்பிய காரணத்தால் அவளை விலக்கியதாக ஒப்புக்கொண்டான்.
அத்தருணமே, எட்வர்டும் பெல்லாவும் காதலில் விழுந்தனர்.  
ஃபோர்க்ஸ் நகரில் மற்றொருமொரு சூன்யக்காரக் கும்பல்படையெடுத்து வந்த வேளை அவர்களின் உறவு பாதிக்கப்பட்டது.
ஜேம்ஸ், என்னும் ஒரு தடகளப்பரிசோதகர் குள்ளனின் ஒரு மனிதத் தொடர்பறிந்ததும் சதிசெய்ய முற்பட்டதால், பெல்லாவை விளையாட்டுகளில் தேடுதல் வேட்டை நடத்த விரும்பினான்.
இதை உணர்ந்து அவனை திசை திருப்ப பிற குள்ளன்மார்கள் எட்வர்டு பெல்லா இருவரையும் பிரித்திட வேண்டி, பெல்லா போனிக்ஸில் ஒரு ஓட்டலில் மறைத்துவைக்கப்பட்டாள்.
அங்கே, பெல்லா ஒரு தொலைபேசி அழைப்பை ஜேம்ஸிடமிருந்து பெற, அதன்படி அவளது தாயாரைச் சிறை பிடித்ததாக நம்பவைத்தான்.
பெல்லா அவளாகவே சரண்புக, ஜேம்ஸ் அவளைத் தாக்கினான்.
அவள் மரணமடைவதற்கு முன்னரே, எட்வர்டு, பிற குள்ளன்களுடன் அவளை மீட்டு ஜேம்ஸைத் தோற்கடித்தான். அவர்கள் ஜேம்ஸ் பெல்லாவின் கையைக் கடித்து ரணப்படுத்தியது அறிந்த உடனேயே, அதற்கு முன்னதாக அவள் எங்கே ஒரு பேய்மனுஷியாகிவிடக் கூடாதென்பதற்காக எட்வர்டு அவளது ரத்த நாளத்தில் உள்ள விஷத்தை உறிஞ்சினான்.
அப்படி செய்த பின்னால், பெல்லா ஒரு மருத்துவமனைக்குக் கொண்டுவரப்பட்டாள்.
ஃபோர்க்ஸ்ஸூக்குத் திரும்பியதும், பெல்லாவும் எட்வர்டும் ஒரு பள்ளி இசைவிருந்து நிகழ்ச்சியில் கலந்துகொண்டபொழுது பெல்லாதான் ஒரு பேய்மனிதனாக விருப்பம் தெரிவிக்க, எட்வர்ட் அதை மறுத்தான்.
# டுவிலைட் (நாவல்)

## மேலுறை

ஸ்டீபெனீ மேயெர்விளக்கியுள்ளது யாதெனில் மேலுறையில் உள்ள ஆப்பிள் கனி உலகத்தோற்றத்தின் புத்தகத்தில் வரும்தடைவிதித்தப் பழத்தைக் குறிப்பிடும்.
அது பெல்லா மற்றும் எட்வர்டின் காதலின் குறியீடாகும், அது தடைவிதிக்கப்பட்டதும், நல்லதும் கெட்டதுமான அறிவுத்தருவின் கனிக்கு ஒத்ததாகவும், உலகத்தோற்றத்தின் 2:17 பகுதியை மேற்கோள் காட்டுவதுமாக உள்ளது அதிலும் புத்தகத்தின் துவக்கத்தில் அது குறிப்பிடப்பட்டுள்ளது,
அது பெல்லாவின் நல்லதும் கெட்டதுமான அறிவினை வெளிப்படுத்துவதுடன், 'தடைவிதிக்கப்பட்ட கனி', எட்வர்டுடன் பங்குகொள்வதா, அல்லது அவனைப் பார்க்கவே கூடாதென்ற நிலை மேற்கொள்வதா என்ற தேர்வை விளக்குகின்றது.
அந்த மேலுறையின் அம்சங்களுக்கு மாற்றாக கிறிஸ்டென் ஸ்டெவார்ட் மற்றும் ராபர்ட் பாட்டின்சன் நடிகர்கள், பெல்லா மற்றும் எட்வர்டு பாத்திரங்ளை ஏற்று நடித்தனர்.
# டுவிலைட் (நாவல்)

## விருதுகள் மற்றும் மரியாதைகள்

- *நியூயார்க் டைம்ஸ் பதிப்பாசிரியர் தேர்வு பப்ளிஷர்ஸ் வீக்லியின் ஒன்று*
- **' 'பிள்ளைகளின் புத்தகங்களில் 2005ல் சிறந்தது' ** ''
- அமேஸான்.காம் பத்தாண்டில் வெளிவந்த சிறந்த புத்தகம்...
இதுவரை
"
அக்கனவானது ஒரு மனிதப் பெண், மற்றும் ஒரு சூனியக்காரன் அவன் அவள்மீது கொண்டுள்ள காதல் ஆனால் அவளின் ரத்தம் பற்றிய தாகமும் கொண்டதாக இருந்தது.
ஒரு மூன்று மாதங்களுக்குள் அவரது கனவை ஒரு முழுமைபெற்ற நாவலாக உருமாற்றினார் எனினும், அவர்* ட்விலைட் * நாவலை வெளியிட ஒருபோதும் கருதியதில்லையெனவும், மற்றும் அவரது சொந்த மகிழ்ச்சிகாகவே எழுதியதாகவும் கூறியுள்ளார்.
அவரது சகோதரியின் புத்தகம் பற்றிய ஊக்கம் மிகுந்திருந்தமையால் அவர் மேயெரை வயப்படுத்தி கையெழுத்துப்பிரதியை இலக்கிய முகவர்களுக்கு அனுப்பச் செய்தார்.
15 கடிதங்கள் அவர் எழுதியதில், ஐந்துக்கு பதிலே வரவில்லை, ஒன்பது நிராகரிப்பையேக் கொணர்ந்து, மற்றும் கடைசியான ஒன்றுதான் சரியான பதிலை ஜோடி ரீமெர் ஆப் ரைட்டர்ஸ் ஹவுஸ் இடமிருந்து வரவழைத்தது.
# டுவிலைட் (நாவல்)

## விருதுகள் மற்றும் மரியாதைகள்

### பதிப்பகம்

2003ல் நிகழ்ந்த ஏலத்தில் எட்டு புத்தக வெளியீட்டாளர்கள் *ட்விலைட்* நாவலை வெளியிட உரிமைகள் கோரி போட்டியிட்டனர். 2005ல் முதல்பதிப்பில் *ட்விலைட்* 75,000 பிரதிகள் வெளியிடப்பட்டன.
பின்னாளில், 2008 விற்பனையான புத்தகங்களில் மிகச் சிறந்தது என பெயர் பெற்றது.